**Górskie Ochotnicze Pogotowie Ratunkowe** (**GOPR**, *Horská dobrovoľnícka záchranná služba*) je verejná poľská záchranárska organizácia, ktorá vykonáva činnosť v horských oblastiach. Jej náplňou je zabezpečovanie turistických a športových aktivít, protiúrazová prevencia, vzdelávanie horských záchranárov a záchranná činnosť v horských oblastiach. Založená bola 15. septembra 1952 v Zakopanom. V ten istý deň boli prijaté organizačné stanovy a tom čase bola do organizácie zahrnutá Tatranská dobrovoľnícka záchranná služba (Tatrzańskie Ochotnicze Pogotowie Ratunkowe (TOPR)). V roku 1991 TOPR prestalo byť súčasťou záchranárskej organizácie GOPR.

Trochu z histórie
-----------------

Po zlúčení bola GOPR verejnou organizáciou podliehajúcou Poľskému turisticko-vlastivednému spolku (PTTK) a Glownemu *Kominetu Klutury Fizycznej i Turystyki* (Hlavnému výboru telesnej kultúry a turistiky). Na začiatku bolo šesť regionálnych skupín - Sudetská (Sudetska), Beskydská (Beskidzka), Tatranská (Tatrzańska), Rabčanská (Rabczańska), Krynická (Krynicka) a Bieščadská (Bieszczadzka). Najdôležitejšou bola skupina Tatranská (Tatrzańska).

GOPR dnes
---------

GOPR a TOPR sú nezávislé organizácie. Ak by sa člen GOPRu chcel stať členom TOPRu musí zložiť predpísané skúšky, preukázať záchranárske, horolezecké a lyžiarske schopnosti. Záchranári GOPRu majú 24 hodinovú službu. Každý deň sa zdržujú v teréne, na lyžiarskych svahoch, turistických trasách. Majú k dispozícii modernú záchranársku a komunikačnú techniku, vrátane lavínových vyhľadávačov, snežných skútrov, štvorkoliek, terénnych vozidiel a pod. Sú oblečení do červených alebo červeno modrých flisových búnd a vetroviek. Majú odznaky horskej služby. Na oválnom poli je modrý kríž s nápisom GOPR. Na ľavom ramene majú bielo-modro-biely pás.

V GOPR pôsobí sedem regionálnych skupín.

* Bieszczadzka
* Krynicka
* Podhalańska
* Jurajska
* Beskidzka
* Wałbrzysko-Kłodzka
* Karkonoska
	+ skupina Bieszczadzka pôsobí v Nízkych Beskydách (poľ. *Beskid Niski*) a Bukovských vrchoch (poľ. *Bieszczady*).
	+ skupina Krynicka pôsobí v Ľubovnianskej vrchovine (poľ. *Beskid Sądecki*) a v Nízkych Beskydách.
	+ skupina Podhalańska pôsobí v pohorí a národnom parku Gorce v horskom pásme Pienin, v severnej časti Podhalia, v časti Západných Beskýd nazvaných (poľ. *Beskid Wyspowy*), v poľskej časti Oravy, na poľskom Spiši, východnej časti Stredných Beskýd (poľ. *Beskidu Średniego*) a Ľubovnianskej vrchoviny.
	+ skupina Jurajska pôsobí v južnom povodí hornej Visly, v Sliezskom vojvodstve na Krakovsko – čenstochovskej vrchovine. Tu sa nachádza poľský národný park *Jurajski Park Narodowy* pokrývajúci oblasť medzi mestami Zawiercie a Čenstochová.
	+ skupina Beskidzka pôsobí v Sliezskych Beskydách, Żywieckych Beskydách, Malých Beskydách, v západnej časti Stredných Beskýd (poľ. *Beskidu Średniego*) a v  Babiogórsko-Jałowieckom horskom pásme.
	+ skupina Wałbrzysko-Kłodzka pôsobí v Stredných a Východných Sudetoch a v Sliezsku v Orlickej oblasti Stredných Sudet v časti Klodskej kotliny.
	+ Karkonoska skupina pôsobí v Západných Sudetoch v Krkonošiach (poľ. *Karkonosze*), Jizerských horách (poľ. *Góry Izerskie*), Kačavskom pohorí (poľ. *Góry Kaczawskie*) a v horskom pásme Rudawy Janowickie (*Skalník* 950 m n. m.). Pozri: Hlavná sudetská magistrála.

Galéria
-------

* Chata Klimczok s odznakom GOPRChata Klimczok s odznakom GOPR
* Terénne vozidlo GOPRu v KrkonošiachTerénne vozidlo GOPRu v Krkonošiach
* Stanica horskej služby GOPR v MiędzygórzuStanica horskej služby GOPR v Międzygórzu
* Záchranári GOPR v akciiZáchranári GOPR v akcii

Referencie
----------

1. ↑  -JAGIEŁŁO, Michał. Górskie Ochotnicze Pogotowie Ratunkowe. *Vysoké Tatry*, roč. V. čís. 6, s. 9.

* *Tento článok je čiastočný alebo úplný preklad článku Górskie Ochotnicze Pogotowie Ratunkowe na poľskej Wikipédii.*

Iné projekty
------------

Commons
* Spolupracuj na Commons Commons ponúka multimediálne súbory na tému **Górskie Ochotnicze Pogotowie Ratunkowe**

Externé odkazy
--------------

* Oficiálna stránka GOPR